එම වැඩපිළිවෙෙළ ආරම්භ කිරීම සඳහා මිලියනයක එන්නත් තොගයක් ලැබී ඇති අතර සෑම සතියකම ලක්ෂ 04ක එන්නත් ප්‍රමාණයක් මෙරටට ලැබෙන බව ද ඔහු පෙන්වා දුන්නා.විවිධ ආගමික මෙන්ම සම්ප්‍රදායික මත හේතුවෙන් එන්නත්කරණයට යොමු නොවූ පිරිස් ඒ සඳහා යොමු කරවීමට එවැන්නන් සොයා ගෙයින් ගෙට ගොස් එන්නත්කරණයට යොමු කෙරෙන බව ද අමාත්‍යවරයා සඳහන් කළා.මේ අතර, රාජ්‍ය අමාත්‍ය මහාචාර්ය චන්න ජයසුමන කියා සිටියේ සෞඛ්‍ය මාර්ගෝපදේශ නිසිලෙස ආරක්ෂා නොකළහොත් යළි වසංගත තත්ත්වය ඉහළ යා හැකි බවයි.දිවයිනේ සියලු පාසල්වල සාමාන්‍ය පෙළ සහ උසස් පෙළ ශ්‍රේණි නොවැම්බර් 8 වනදා සිට ආරම්භ කිරීමට කටයුතු කරන බව අධ්‍යාපන අමාත්‍යාංශය ඊයේ ප්‍රකාශ කළා.